ગોવામાં શિયાળો માત્ર નામ પુરતો જ હોય છે, ટ્રોપિકલ વિસ્તાર હોવાના કારણે અહીં વધારે ઠંડી નથી પડતી, ગોવામાં શિયાળા દરમિયાન તાપમાન 20-25 ડિગ્રી સેલ્સિયસ વચ્ચે રહે છે. ગોવામાં વિન્ટર સિઝન ડિસેમ્બરથી માર્ચ સુધી રહે છે. આ ગોવા જવાનો સૌથી સારો સમય છે. ચોમાસું પૂર્ણ થયા પછી અહીં વાતાવરણ બિલકુલ અલગ થઈ જાય છે. ડિસેમ્બરમાં નવા વર્ષ અને ક્રિસ્મસ મનાવવા માટે અહીં લોકોની ભીડ ઉમટી પડે છે. તમે વિન્ટર સીઝનમાં સનબર્ન ફેસ્ટિવલમાં પણ ભાગ લઈ શકો છો.